Motî:rashonner - Wikipedia

# Motî:rashonner

### Èn årtike di Wikipedia.

rashonner (codjowaedje)

I. [v.c.]

1. mete (des sacwès) eshonne. Onk des mimbes del soce des 40 Molons a polou rashonner ene grosse some di cwårs po payî l' monumint (C. Massaux). On dit eto: retrocler, remonçler. F. rassembler, accumuler.

2. (pus stroetmint) ramasser (des timbes, des imådjes) po fé ene coleccion. C' esteut ene zine u purade ene fouke nos nos metént a rashonner co pire ki des spirous (J.L. Fauconnier). On dit eto: ramexhner. F. collectionner.

3. mete (des djins) eshonne. Ci n' fourit nén åjhey di rashonner des djins k' avént des idêyes ostant erî d' n' on l' ôte. Les shijhes d' Årdene rashonnèt les djins Po passer divins leu wåmires Divant l' feu, les meyeus moumints (M. David). On dit eto: raploure, rabindler, retropler. F. rassembler, regrouper, réunir.

II. si rashonner [v.pr.] si rtrover eshonne. On dit eto: si rabindler, si rapoûler, si raploure, si retropler. F. se rassembler. >> Les cis ki si rshonnèt s' rashonnèt: Franwal: ahåyant po: Qui se ressemble s'assemble.

Etimolodjeye: viebe shoner, betchete ra- (di raprepiaedje).

| rashonnaedje [o.n.] no d' fijhaedje et no di çou k' est fwait (accion eyet si adierça) po les viebes "rashonner" et "si rashonner". Loukîz a: raploû, rapoûlaedje, raplovaedje, rabindlaedje, retroplaedje, ramexhnêye, schorseye. F. rassemblement, réunion, regroupement, collection, compilation, recueil, concentration.

| rashonneu, rashonneuse u rashonnresse [o.f.n.]

1. li ci (cene) ki rashonne (des sacwès, des djins).

2. (pus stroetmint, el politike) onk (ene) ki pout aveur bråmint des shuveus, pask' il (elle) a des idêyes a mitan voye. F. rassembleur.

3. onk (ene) ki rashonne des imådjes, des timbes, evnd. po fé ene ramexhnêye po s' plaijhi. F. collectionneur.

Prin del pådje «http://wa.wikipedia.org../../../r/a/s/Mot%C3%AE%7Erashonner.html»

##### Views

- Årtike
- Copene
- Modêye d' asteure

##### Cweri